
VENDIM
Nr. 721, datë 16.9.2020
PËR DHËNIEN E MIRATIMIT PËR NJË NDRYSHIM NË KONTRATËN E QIRASË ME TARIFËN 1 EURO/KONTRATA, TË MIRATUAR ME VENDIMIN NR. 668, DATË 29.7.2015, TË KËSHILLIT TË MINISTRAVE
Në mbështetje të nenit 100 të Kushtetutës, të aktit normativ me fuqinë e ligjit nr. 4, datë 9.7.2008, të Këshillit të Ministrave, “Për privatizimin dhe dhënien në përdorim shoqërive tregtare dhe institucioneve shtetërore të ndërmarrjeve apo objekteve të veçanta, mjeteve kryesore dhe mjeteve të xhiros së këtyre ndërmarrjeve”, miratuar me ligjin nr. 9967, datë 24.7.2008, të ndryshuar, dhe në vijim të vendimit nr. 54, datë 5.2.2014, të Këshillit të Ministrave, “Për përcaktimin e kritereve, të procedurës e të mënyrës së dhënies me qira, enfiteozë apo kontratave të tjera të pasurisë shtetërore”, të ndryshuar, me propozimin e ministrit të Financave dhe Ekonomisë, Këshilli i Ministrave
VENDOSI:

1. Dhënien e miratimit për një ndryshim në kontratën e qirasë me tarifën 1 euro/kontrata, miratuar me vendimin nr. 668, datë 29.7.2015, të Këshillit të Ministrave, “Për dhënien e miratimit për lidhjen e kontratës së qirasë, me tarifën 1 euro/kontrata, ndërmjet Ministrisë së Zhvillimit Ekonomik, Turizmit, Tregtisë dhe Sipërmarrjes, si qiradhënës, dhe shoqërisë ‘MUKA’ sh.p.k., si qiramarrës, për pasurinë ‘Magazina nr. 145’, në Ndërmarrjen e Prodhimit të Çeliqeve, Elbasan”, sipas projektkontratës që i bashkëlidhet këtij vendimi.
2. Ngarkohen Ministria e Financave dhe Ekonomisë dhe Ndërmarrja e Prodhimit të Çeliqeve Elbasan për zbatimin e këtij vendimi. 

Ky vendim hyn në fuqi pas botimit në Fletoren Zyrtare.

ZËVENDËSKRYEMINISTËR
Erion Braçe
REPUBLIKA E SHQIPËRISË

ZYRA E NOTERISË TIRANË

Nr. ______ rep.

Nr. ______ kol.

PROJEKT KONTRATË

ANEKS KONTRATË QIRAJE

lidhur

në Tiranë, sot më datë ____ të muajit _________ të vitit 2020 (dymijë e njëzetë), u paraqiten para meje noterit_________________________, palët kontraktuese, si më poshtë vijon: 

Ministria e Financave dhe Ekonomisë, përfaqësuar me autorizim të ministrit, nr. ________ nga z.______________ me detyrë _________________________, në këtë Ministri, i datëlindjes ___________________, banues në Tiranë, me shtetësi shqiptare i pajisur me letërnjoftimin me numër personal _____________________, që më poshtë do të quhet “Qiradhënës”;
dhe

shoqëria “MUKA 1741” SHPK me seli në Tiranë, regjistruar si person juridik dhe pajisur nga Qendra Kombëtare e Biznesit (QKB), me numër identifikimi L93623203L, përfaqësuar nga administratori i shoqërisë z. Gilman Muka, i identifikuar me kartën e identitetit me numër personal_________, madhor, me zotësi të plotë juridike për të vepruar, që më poshtë do të quhet “Qiramarrësi”; 

të cilët deklaruan se:

Ministria e Financave dhe Ekonomisë, mori në shqyrtim kërkesën datë 24.6.2020, të shoqërisë “Muka 1741” sh.p.k., protokolluar me nr. 11901, datë 24.6.2020, e cila ka kërkuar që të bëhet një ndryshim në kontratën e qirasë me çmimin 1 euro/kontrata nr. 5931 rep., nr. 1867 kol., datë 20.8.2015, lidhur me emrin e shoqërisë “MUKA” sh.p.k., duke e zëvendësuar me shoqërinë “MUKA 1741” sh.p.k., numër identifikimi L93623203L. Mbështetur në vendimin nr. 54, datë 5.2.2014, të Këshillit të Ministrave “Për përcaktimin e kritereve, të procedurës dhe të mënyrës së dhënies me qira, enfiteozë apo kontrata të tjera të pasurisë shtetërore”, të ndryshuar, dhe në vendimin nr. ___, datë ___.___.2020, të Këshillit të Ministrave “Për dhënien e miratimit për një ndryshim në kontratën e qirasë me tarifën 1 euro/kontrata, të miratuar me vendimin nr. 668, datë 29.7.2015, të Këshillit të Ministrave”, dhe udhëzimit nr. 13, datë 26.4.2018, dalë në zbatim të tij, bazuar në nenet 801–825 të Kodit Civil, së bashku me “Qiramarrësin”, palët bien dakord të hartojnë këtë anekskontratë.

Neni 1

Në pjesën hyrëse të kontratës së qirasë me çmimin 1 euro/kontrata nr. 5931 rep., nr. 1867 kol., datë 20.8.2015, pala qiramarrëse “MUKA” sh.p.k., me seli në Tiranë, me adresë: rruga “Siri Kodra”, Tiranë, regjistruar me numër identifikimi K22008002D, përfaqësuar nga administratori Belma Muka, identifikuar me nr. 026074557, zëvendësohet me shoqëria “MUKA 1741” sh.p.k., me numër identifikimi L93623203L, me seli në Elbasan, me adresë: Rruga Metalurgji, godina nr. 145, përfaqësuar nga administratori Gilman Muka.

Kudo në kontratën e qirasë nr. 5931 rep., nr. 1867 kol., datë 20.8.2015, shoqëria “Muka” sh.p.k., me numër identifikimi K22008002D, zëvendësohet me shoqëria “Muka 1741” sh.p.k., me numër identifikimi L93623203L.

Neni 2

Anekskontrata është pjesë përbërëse e kontratës së qirasë nr. 5931 rep., nr. 1867 kol., datë 20.8.2015 dhe hyn në fuqi me nënshkrimin nga palët.

Brenda 1 (një) muaji nga nënshkrimi i saj, anekskontrata duhet të regjistrohet në Zyrën e Regjistrimit të Pasurive të Paluajtshme.

Aneks kontrata është formuluar në gjashtë kopje origjinale dhe pasi ju lexua palëve, të cilët e kuptuan dhe pranuan, e nënshkruan atë para meje me vullnetin e tyre të plotë e të lirë dhe unë noter _________________, në bazë të nenit 801 e vijim të Kodit Civil, e vërtetoj atë rregullisht.

